Fotografka Mária Švarbová nafotila sériu fotografií z kúpeľov Grössling
Počas oživovania ikonických kúpeľov Grössling Metropolitný inštitút Bratislavy oslovil fotografku Máriu Švarbovú, aby svojim jedinečným spôsobom zdokumentovala súčasný stav kúpeľov Grössling. Fotografie, ktoré vznikli budú vystavené v Galérii mesta Bratislava a budú súčasťou ich zbierky.
Minulý týždeň Metropolitný inštitút Bratislavy spolu s hlavným mestom ukázali návrh, ako budú vyzerať obnovené kúpele Grössling, podľa návrhu, ktorý vzišiel z medzinárodnej architektonickej súťaže.
Súčasťou oživovania Grösslingu je okrem obnovy tejto národnej kultúrnej pamiatky aj spolupráca s verejnosťou, odborníkmi a s umelcami. Po typografovi Ondrejovi Jóbovi, ktorý vytvoril originálne písmo na základe starých fotografií a základ pre novú identitu Grösslingu, fotografmi Nora a Jakub dokumentujúcich obnovovanie areálu a spolupráci s Čiernymi dierami pri tvorbe grafiky, fotografka Mária Švarbová nafotila sériu fotografií súčasného stavu kúpeľov Grösslingu.
"Osobne vyhľadávam pre svoje projekty viac modernú architektúru, hlavne funkcionalizmus a brutalismus. Fotenie v kúpeľoch Grössling bola určite pre mňa výzva, ale po obhliadke som videla v kúpeľoch veľký potenciál. Vždy ma vie fascinovať geometria, ktorú vytvárajú jednoduché dlaždice bazéna a naviac Grössling má nádherné svetlo z presklenej strechy," povedala Mária Švarbová. "Myslím, že aj kvôli môjmu konceptu Swimming pool je naša spolupráca s MIB veľmi prirodzená," dodala.
Mária Švarbová je medzinárodne uznávaná slovenská fotografka pôsobiaca prevažne v zahraničí. Hlavnou inšpiráciou pre jej tvorbu je architektúra. Od roku 2014 pracovala na koncepte ,,Swimming pool", kde konceptuálnou fotografiou zdokumentovala vyše 13 plavární z územia Slovenska. Dokument Swimming pool bol prvou Švarbovej výstavou na Slovensku. Posledných desať rokov pritom vystavuje v galériách po celom svete. Je poprednou súčasnou fotografkou, ktorej fotografie uverejnili noviny a magazíny ako CNN, The Guardian, Vogue či Forbes.
Fotografie z kúpeľov Grössling budú vystavené v Galérii mesta Bratislava a budú súčasťou ich zbierok.
Ďalšie aktualityZobraziť viac aktualít
Bezpečnejšie ulice v okolí škôl a prostredie priateľské pre všetkých. Projekt Ulice pre deti napreduje vďaka ďalšiemu partnerstvu s UNICEF
Do celomestského projektu Ulice pre deti, ktorý zvyšuje bezpečnosť okolia škôl, sa zapája ďalších 10 základných škôl v Bratislave. Vďaka partnerstvu s...
Obnova mestského brownfieldu aj nový dom seniorov sú projekty, na ktorých začínajú pracovať architekti spolupracujúci s mestom
Ateliér GUTGUT pripraví architektonické podklady pre obnovu časti areálu na Bazovej ulici v Ružinove a architekti z ateliéru Átrium zas navrhnú nový d...
Na Mlynských nivách má vzniknúť nová štvrť na princípe kompaktného mesta, s dostupným bývaním a dobrou občianskou vybavenosťou. Tvoriť štúdiu pre toto územie bude Metropolitný inštitút Bratislavy
Mesto zverejnilo návrh zadania pre Mestskú urbanistickú štúdiu Mlynské nivy. ...